Сыход зімы
*Алесь Клышка*

Кропелька ляціць у лужы,

3 ледзяшоў зіма сцякае.

Маразы, завеі, сцюжы

3 ручаінай уцякаюць.

Хто паспеў ў рацэ схавацца,

Хто пад лёдам у азерцы,

Кожны мусіць ратавацца…

Цесна снегу у вядзерцы.

Бо яму таксама трэба

У ваду ператварыцца,

Каб затым узняцца ў неба

I на луг дажджом праліцца.

Сонца лужы прыпякае,

Як ў люстэрка ў іх глядзіцца,

Куркі смагу наталяюць —

Дужа смачная вадзіца.

Хлопцу Ясіку раздолле —

Карабель свой адпускае

У струмень імклівы, вольны,

Што да мора паспяшае.

Хутка ад зімы і следу

Не пакінецца ў прыродзе.

Панавала да абеду.

— Выйшла, — кажуць у народзе.